Poštovani roditelji,

ovim Vas putem molimo za davanje suglasnosti odnosno privole za obradu osobnih podataka Vašeg djeteta kao polaznika Dječjeg vrtića ZVIREK, a u svrhu provođenja odgojno-obrazovnog programa na temelju nacionalnog kurikuluma za predškolski odgoj i obrazovanje i kurikuluma Dječjeg vrtića.

Prije davanja privole, napominjemo da niste dužni dati privolu, a ako i date privolu, istu možete u bilo kojem trenutku povući na način da se obratite službeniku za zaštitu osobnih podataka i to:

* putem e-maila na adresu: zvirek@dv-zvirek.hr
* osobno u uredovno vrijeme Dječjeg vrtića ili
* pisanim putem na adresu Dječjeg vrtića: Mlinarska cesta 34, 49244 Stubičke Toplice

Osim spomenutog prava na uskratu privole i prava na povlačenje privole, u pogledu zaštite osobnih podataka danih na temelju privole imate i sljedeća prava:

* Pravo na pristup Vašim osobnim podacima

Imate pravo na informaciju o svojim osobnim podacima koje vodimo i obrađujemo. Ako ste zakonski skrbnik također imate pravo na informaciju o osobnim podacima osobe kojoj ste zakonski skrbnik.

* Pravo na ispravak

Imate pravo na ispravak netočnih, nepotpunih ili nepreciznih osobnih podataka koji se odnose na Vas. Vaše podatke ćemo ispraviti bez nepotrebnog odgađanja unutar roka od mjesec dana.

* Pravo na zaborav (pravo na brisanje)

Imate pravo ishoditi brisanje svojih osobnih podataka, bez nepotrebnog odgađanja, ako ne postoji zakonit razlog za daljnju obradu tih podataka (npr. ako podaci više nisu nužni u odnosu na svrhu za koju su obrađivani), osim onih osobnih podataka koje smo u obavljanju svoje djelatnosti obvezni obrađivati i čuvati na temelju propisa Europske unije i nacionalnih propisa. U slučaju da zbog zakonskih obveza nismo u mogućnosti izbrisati Vaše osobne podatke, možete zatražiti ograničenje obrade svojih osobnih podataka.

* Pravo na ograničenje obrade

Navedeno znači da se Vaši osobni podaci, uz iznimku pohrane, mogu samo obrađivati uz Vašu privolu za postavljanje, ostvarivanje ili obranu pravnih zahtjeva ili zbog razloga važnih za javni interes Europske unije ili države članice Europske unije.

* Pravo na prijenos podataka

Imate pravo zatražiti prijenos svojih osobnih podataka, bilo da se prenesu izravno na Vas, bilo izravno drugom voditelju osobnih podataka čije usluge biste željeli koristiti.

* Pravo na povlačenje privole

Kao što je već spomenuto, imate pravo u svakom trenutku povući privolu koju ćete dati ispunjavanjem ovog obrasca, a na način da kontaktirate službenika za zaštitu podataka. Vaši osobni podaci se u tom slučaju više neće obrađivati, osim ako je njihova obrada nužna za ispunjavanje zakonske obveze od strane TZ-a.

* Pravo na prigovor oko upotrebe osobnih podataka

Imate pravo u svakom trenutku uložiti prigovor na obradu Vaših osobnih podataka. Ako se prigovor odnosi na Vaše osobne podatke koji se koriste za slanje newslettera i drugih pogodnosti, Vaši osobni podaci se neće koristiti nakon zaprimanja prigovora.

U odnosu na ostale Vaše osobne podatke, nakon zaprimanja Vašeg prigovora, nećemo dalje obrađivati Vaše osobne podatke, osim ako postoje legitimni i zakoniti razlozi za obradu Vaših osobnih podataka, a koji interesi nadilaze Vaše interese, prava i slobode ili ako je to potrebno radi postavljanja, ostvarivanja ili obrane naših pravnih zahtjeva, a u skladu s odredbama Uredbe GDPR i nacionalnim propisima.

* Pravo na pritužbu Agenciji za zaštitu osobnih podataka

Imate pravo podnijeti pritužbu Agenciji za zaštitu osobnih podataka ako smatrate da se obradom Vaših osobnih podataka krši Uredba o zaštiti osobnih podataka (GDPR) ili se Vaši osobni podaci koriste suprotno spomenutoj Uredbi i nacionalnim propisima.

* Pravo na obavještavanje o povredi osobnih podataka

U slučaju povrede osobnih podataka imate pravo biti obaviješteni o povredi osobnih podataka koji se odnose na Vas ako postoji vjerojatnost da će ta povreda prouzročiti visok rizik za Vaša prava i slobode. U tom slučaju ćemo Vas obavijestiti o prirodi povrede Vaših osobnih podataka.

Obrasce putem kojih možete na jednostavan način ostvarivati svoja prava potražite kod službenika za zaštitu osobnih podataka Dječjeg vrtića (Ivanka Glavač).

Nakon što smo Vas informirali o Vašim pravima u pogledu obrade osobnih podataka na temelju privole, molimo Vas da u nastavku popunite ovaj obrazac te vlastoručno potpišete.

**PRIVOLA**

**1.** U provedbi odgojno-obrazovnog programa, Dječji vrtić ZVIREK fotografira djecu – polaznike Dječjeg vrtića u radu u skupinama i na priredbama i drugim događanjima i aktivnostima koje Dječji vrtić organizira te fotografije objavljuje na mrežnoj stranici vrtića, oglasnoj ploči u dječjem vrtiću te vrtićkim publikacijama (tisak).

Da bi Dječji vrtić mogao i dalje, u odgojno-obrazovne svrhe fotografirati Vaše dijete, molimo Vas da nam u nastavku date privolu odnosno suglasnost. U slučaju da odbijete dati suglasnost, Vaše dijete neće biti fotografirano, niti će fotografije Vašeg djeteta biti objavljene.

*Suglasan/suglasna sam da Dječji vrtić ZVIREK fotografira i obrađuje fotografije mog djeteta \_\_\_\_\_\_\_\_\_\_\_\_\_\_\_\_\_\_ (ime i prezime djeteta) nastale tijekom odgojno-obrazovnog programa i aktivnosti Dječjeg vrtića te da ih objavljuje na oglasnoj ploči koja se nalazi u Dječjem vrtiću i mrežnoj stranici vrtića kao i u vrtićkim publikacijama (tisak), a sve u odgojno-obrazovnu svrhu odnosno u svrhu praćenja programa Dječjeg vrtića.*

**DA NE**

**2.** Nadalje, obavještavamo Vas da u provedbi odgojno-obrazovnog programa objavljujemo dječje radove na način da radove postavimo na zidove Dječjeg vrtića s imenom i prezimenom djeteta te godinama djeteta. Da bi Dječji vrtić mogao i dalje objavljivati pojedine radove Vašeg djeteta na spomenuti način, molimo Vas da nam date privolu. U slučaju da odbijete dati privolu, radove Vašeg djeteta ćemo objavljivati bez imena i prezimena te godina.

*Suglasan/suglasna sam da Dječji vrtić objavljuje radove mog djeteta \_\_\_\_\_\_\_\_\_\_\_\_\_\_\_\_\_\_ (ime i prezime djeteta) nastale tijekom odgojno-obrazovnog programa i aktivnosti Dječjeg vrtića s imenom i prezimenom kao i godinama, a sve u odgojno-obrazovnu svrhu odnosno u svrhu prezentacije odgojno-obrazovnog rada Dječjeg vrtića.*

**DA NE**

**3.** U provedbi odgojno-obrazovnog programa pojedine dječje radove šaljemo na natjecanja na kojim natjecanjima se radovi Dječjeg vrtića natječu s radovima djece drugih dječjih vrtića.

U tom pogledu, radi ispunjenja uvjeta za sudjelovanje u natjecanju na svakom pojedinom radu mora biti navedeno ime i prezime kao i dob djeteta te Dječji vrtić čiji je polaznik. Da bi radovi Vašeg djeteta mogli sudjelovati na natjecanjima u sklopu provedbe odgojno-obrazovnog programa, molimo Vas da u nastavku date privolu. Napominjemo da u slučaju da odbijete dati privolu, radovi Vašeg djeteta neće moći sudjelovati na natjecanjima i smotrama radova.

*Suglasan/suglasna sam da Dječji vrtić sudjeluje s radovima mog djeteta \_\_\_\_\_\_\_\_\_\_\_\_\_\_\_\_\_\_ (ime i prezime djeteta) koji su nastali tijekom odgojno-obrazovnog programa na natjecanjima i smotrama, a sve u odgojno-obrazovnu svrhu odnosno u svrhu prezentacije odgojno-obrazovnog rada Dječjeg vrtića.*

**DA NE**

Svojim potpisom potvrđujem da sam u potpunosti obaviješten/a o svojim pravima vezanim za zaštitu osobnih podataka svog djeteta koje Dječji vrtić prikuplja na temelju ove privole, kao i o svrsi obrade tih osobnih podataka.

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_ 2024. godine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime roditelja/skrbnika i potpis roditelja/skrbnika)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime roditelja/skrbnika i potpis roditelja/skrbnika)